**Small scale projects**

**Project description**

**What are the concrete objectives you would like to achieve and outcomes or results you would like to realise? How are these objectives linked to the priorities you have selected? 3000**

Το σχέδιο είναι σύμπραξη σχολείων με μεγάλο ποσοστό μαθητών από διαφορετικό πολιτιστικό υπόβαθρο. Συμμετέχει το σχολείο Α με ποσοστό αλλοδαπών 60% κυρίως πρόσφυγες και μετανάστες πρώτης γενιάς, το σχολείο Β με ποσοστό 60% κυρίως παιδιά οικονομικών μεταναστών και το σχολείο Γ στην Πορτογαλία με ποσοστό 50% αλλοδαπών μαθητών πρώτης και δεύτερης γενιάς. Η σύμπραξη των σχολείων πλαισιώνεται από την εκπαιδευτική εταιρεία Δ που θα υποστηρίξει τις δράσεις του σχεδίου και θα σχεδιάσει το τελικό προϊόν «Τέχνη και Διαπολιτισμικότητα». Συμμετέχει επίσης το αστυνομικό τμήμα Ε, αναδεικνύοντας το κοινωνικό πρόσωπο της αστυνομίας.

Ο κύριος στόχος είναι η συμπερίληψη μέσα από την ανάδειξη έργων τέχνης διαφορετικών πολιτισμών. Η κύρια δραστηριότητα του σχεδίου είναι κάθε μαθητής να επιλέξει ένα έργο τέχνης που συνδέεται με τον πολιτισμό της χώρας καταγωγής ή διαμονής και να το παρουσιάσει στους μαθητές όλων των σχολείων. Ο όρος έργο τέχνης θα είναι ευρύτερος και μπορεί να περιλαμβάνει μνημείο, πίνακα ζωγραφικής, κτίριο, άυλη πολιτιστική κληρονομιά, παράδοση ή οτιδήποτε άλλο συνδέεται με την πολιτιστική κληρονομιά. Ο μαθητής θα χρησιμοποιήσει μια φωτογραφία από το πολιτιστικό αντικείμενο που θα έχει επιλέξει και μια πολύ απλή περιγραφή, τρεις προτάσεις στα Αγγλικά, για να το παρουσιάσει. Η χρήση φωτογραφίας και μικρής περιγραφής διευκολύνει την έκφραση των μαθητών που λόγω μεταναστευτικού υπόβαθρου δεν έχουν καλή γνώση της γλώσσας της χώρας υποδοχής.

Τα πολιτιστικά στοιχεία που θα έχουν επιλέξει οι μαθητές όλων των σχολείων θα αποτελέσουν το έντυπο «Τέχνη και Διαπολιτισμικότητα» ως τελικό προϊόν. Το έντυπο θα είναι διαθέσιμο σε ψηφιακή μορφή και θα μπορεί να αξιοποιηθεί για διακόσμηση τάξεων, για έκθεση φωτογραφίας, σε μαθήματα Ιστορίας και Τέχνης, σε μαθήματα Πολιτισμού για ενήλικες κλπ.

Η ιδέα του προγράμματος είναι να αναδείξει τη σημαντικότητα όλων των λαών ως προς την πολιτιστική έκφραση και να τονίσει στα παιδιά που προέρχονται από άλλες χώρες ότι ο πολιτισμός της χώρας που άφησαν είναι εξίσου σημαντικός με τον πολιτισμό της χώρας που διαμένουν.

Πριν την πραγματοποίηση της δραστηριότητας «Τέχνη και Διαπολιτισμικότητα» θα πραγματοποιηθεί επίσκεψη των Ελλήνων εταίρων στο σχολείο στην Πορτογαλία για συνάντηση εργασίας για τη διαπολιτισμικότητα σε σχολικό, κοινωνικό και θεσμικό επίπεδο και για προετοιμασία του σχεδίου.

Το σχέδιο αφορά την οριζόντια προτεραιότητα της συμπερίληψης και της πολυμορφίας, γιατί αναδεικνύει την πολιτιστική ταυτότητα όλων των λαών και ενισχύει την υπερηφάνεια τους για την καταγωγή τους.

Επίσης, το σχέδιο αφορά την προτεραιότητα της Σχολικής Εκπαίδευσης για την αντιμετώπιση του μαθησιακού μειονεκτήματος καθώς η δραστηριότητα «Τέχνη και Διαπολιτισμικότητα» δεν απαιτεί καλή γνώση της γλώσσας της χώρας υποδοχής και υποστηρίζει τη δημιουργική έκφραση των μαθητών που έχουν χαμηλή επίδοση.

**Please outline the target groups of your project 3000**

Η ομάδα στόχος είναι 150 μαθητές και των τριών σχολείων, εκτιμούμε ότι θα υπάρχει συμμετοχή 30-60 μαθητών από κάθε σχολείο. Θα γίνει προσπάθεια να είναι μαθητές με μεταναστευτικό υπόβαθρο ώστε να υπάρχει ποικιλομορφία στα στοιχεία πολιτιστικής κληρονομιάς που θα επιλέξουν. Οι μαθητές θα είναι ηλικίας 15 ως 20, ίσως και λίγο μεγαλύτεροι από τη σχολική ηλικία γιατί έχουν χάσει χρονιές επειδή δεν γνώριζαν καλά τα ελληνικά και τα πορτογαλικά αντίστοιχα.

**Please describe the motivation for your project and explain why it should be funded 3000**

Το σχολείο Β δέχεται μαθητές από την πόλη και τα χωριά. Ενώ αρχικά ήταν ένα μικρό σχολείο με περίπου 50 μαθητές, κυρίως Έλληνες, τα τελευταία χρόνια έχει 160 μαθητές, περίπου οι 100 δεν έχουν ελληνική καταγωγή. Το σχολείο Α έχει μαθητές σε ποσοστό 60% μη ελληνικής καταγωγής, μετανάστες δεύτερης γενιάς οι γονείς των οποίων εγκαταστάθηκαν στην περιοχή επειδή βρήκαν δουλειά στις μεγάλες ξενοδοχειακές μονάδες. Το σχολείο στην Πορτογαλία βρίσκεται στα προάστια της Λισαβόνας και κοντά στο σχολείο βρίσκεται το Κέντρο Υποδοχής για τους Πρόσφυγες. Στο σχολείο φοιτούν μαθητές με μεταναστευτικό και προσφυγικό υπόβαθρο σε ποσοστό 60% που προέρχονται από 28 διαφορετικές εθνικότητες.

Και στα τρία σχολεία η κύρια ανάγκη των μαθητών είναι η συμπερίληψη στη σχολική κοινότητα και στην τοπική κοινωνία. Παρά τις προσπάθεις των εκπαιδευτικών και των σχολείων, η κοινωνική ένταξη των μαθητών με διαφορετικό υπόβαθρο είναι δύσκολη. Ως κύριο παράγοντα δυσκολίας οι μαθητές ανφέρουν τη μη γνώση της γλώσσας και την αδυναμία διασύνδεσης με τον ντόπιο πληθυσμό.

Ξεκινώντας από την ανάγκη των μαθητών μας για συμπερίληψη, επιλέξαμε την ιδέα της διαπολιτισμικότητας της Τέχνης που δεν στηρίζεται στη γλώσσα και που παρουσιάζει κοινά στοιχεία σε όλους τους λαούς. Η παρουσίαση έργων τέχνης και πολιτιστικών στοιχείων από διαφορετικούς λαούς σίγουρα θα έχει κοινά σημεία και ομοιότητες που θα αναδείξουν τις κοινές ανθρώπινες αξίες και την ισότητα όλων των πολιτισμών. Η ανάδειξη της πολιτιστικής έκφρασης όλων των λαών και των χωρών που συνδέονται με την καταγωγή των μαθητών ίσως να αποτελέσει ένα μικρό βήμα για το σεβασμό της διαφορετικότητας και τη συμπερίληψη.

Για την υλοποίηση του σχεδίου, σχεδιάσαμε δύο δραστηριότητες α) επίσκεψη μελών από τους 4 έλληνες εταίρους στο πορτογαλικό σχολείο. Η επίσκεψη θα έχει στόχο την ανταλλαγή εμπειριών για τη διαπολιτισμικότητα στο σχολείο και την κοινότητα και το σχεδιασμό της δράσης «Τέχνη και Διαπολιτισμικότητα» β) δραστηριότητα «Τέχνη και Διαπολιτισμικότητα». Συλλογή υλικού από τους μαθητές των σχολείων και παραγωγή εντύπου.

Τα σχολεία και οι εταίροι δεν έχουν πόρους να υποστηρίξουν την ιδέα τους και επιθυμούμε τη χρηματοδότηση Erasmus. Θεωρούμε ότι το σχέδιο είναι στα πλαίσια των αρχών του Erasmus και της Ευρωπαικής Ένωσης για την πολυπολιτισμικότητα και τη συμπερίληψη όλων.

**How does the project address the needs and goals of the participating organisations and the identified needs of their target groups? 3000**

Όλα τα συμμετέχοντα σχολεία υποδέχονται μαθητικό πληθυσμό με μεταναστευτικό ή προσφυγικό υπόβαθρο και θα μπορούσαν να χαρακτηριστούν πολυπολιτισμικά. Η κύρια ανάγκη αυτών των λιγότερο προνομιούχων μαθητών είναι η συμπερίληψη τους. Πιστεύουμε ότι ένας καλός τρόπος συμπερίληψης είναι η ανάδειξη της σημαντικότητας του δικού τους πολιτισμού, της δικιάς τους πολιτιστικής κληρονομιάς, των στοιχείων με τα οποία διασυνδέονται οι ίδιοι ή οι οικογένειες τους και αποτελούν χαρακτηριστικά του λαού τους. Η προσπάθεια του σχολείου να συλλέξει, καταγράψει και στη συνέχεια αναδείξει τον πολιτισμό όλων των εθνοτήτων είναι μια ουσιαστική κίνηση που θα ολοκληρωθεί με την παρουσίαση στοιχείων από όλους τους πολιτισμούς σε υλικό που θα επαναχρησιμοποιηθεί. Παράλληλα είναι και μία συμβολική κίνηση που δείχνει την υποστήριξη του σχολείου προς όλους τους πολιτισμούς. Η δημιουργία του εντύπου έχει ιδιαίτερη σημασία γιατί αποτελεί επιβράβευση της προσπάθειας των μαθητών. Το έντυπο δείχνει ότι η προσπάθεια τους έχει ένα αποτέλεσμα κι ότι το σχολείο πραγματικά πιστεύει στην αξία της πολυπολιτισμικότητας αναδεικνύοντας τη μέσα από την αξιοποίηση του υλικού που θα έχουν φτιάξει οι μαθητές.

Το πρόγραμμα καλύπτει την ανάγκη των σχολείων για άνοιγμα στην τοπική κοινωνία και αυτό επιτυγχάνεται από τη συνεργασία με την αστυνομία και μία εκπαιδευτική οργάνωση. Ο ρόλος της αστυνομίας θα είναι να αποδείξει τη φιλική προσέγγιση προς τους πρόσφυγες και τους μετανάστες και την ενθάρρυνση της προσπάθειας τους. Ο ρόλος της οργάνωσης θα είναι να πλησιάσει καλύτερα τους ενήλικες μαθητές, να εφαρμόσει μεθόδους μη τυπικής μάθησης που θα εμπλουτίσουν τις δραστηριότητες, να συνεισφέρει την κοινωνική διάσταση του πολιτισμού και να προσφέρει νέες ιδέες στο σχολείο. Η οργάνωση θα αναλάβει τον σχεδιασμό και την επιμέλεια του εντύπου «Τέχνη και Διαπολιτισμικότητα»

Επιπλέον, το πρόγραμμα καλύπτει την ανάγκη όλων των συμμετεχόντων για νέες συνέργειες σε τοπικό και διακρατικό επίπεδο:

* του σχολείου Β να συμμετέχει στο πρόγραμμα Erasmus
* του σχολείου Α και του σχολείου Δ να συμμετέχουν με νέους εταίρους στο πρόγραμμα Erasmus
* της αστυνομίας να πλησιάσει περισσότερο τα σχολεία και ειδικά τον μη προνομιούχο μαθητικό πληθυσμό και να καλλιεργήσει σχέσεις
* της εκπαιδευτικής οργάνωσης να υποστηρίξει δράσεις συμπερίληψης και να ενισχύει περισσότερους νέους που εγκαθίστανται στην χώρα μας

**What will be the benefits of cooperating with transnational partners to achieve the project objectives ? 3000**

Η συνεργασία με το πορτογαλικό σχολείο και η επίσκεψη σε αυτό θα προσδώσει ευρωπαϊκή διάσταση στην προσπάθεια μας. Η συνεργασία με ένα σχολείο που έχει μεγάλη εμπειρία σε υποδοχή προσφύγων και μεταναστών και που είναι ένα πολυπολιτισμικό σχολείο με μαθητές από 27 διαφορετικές χώρες θα μας διαφωτίσει για την διαχείριση μειονοτικών πληθυσμών στα σχολεία και στην τοπική κοινωνία. Στη διάρκεια της επίσκεψης προβλέπεται επίσκεψη στο Κέντρο Υποδοχής Προσφύγων στην περιοχή όπου οι αστυνομικοί θα ενημερωθούν ποιος είναι ο ρόλος της αστυνομίας στη διαχείριση των προσφύγων και ειδικά των μαθητών προσφύγων. Θα υπάρξει συνεργασία για τις καλές πρακτικές και τις εμπειρίες όλων των συμμετεχόντων.

Η συνεργασία των μαθητών από τα τρία συμμετέχοντα σχολεία θα έχει επίσης ευρωπαϊκή αξία γιατί θα αποδείξει ότι το φαινόμενο της μετακίνησης πληθυσμών και της μετανάστευσης δεν συμβαίνει μόνο σε μία χώρα. Οι μαθητές όλων των σχολείων θα διαπιστώσουν ότι υπάρχουν στην άλλη χώρα μαθητές με ίδια καταγωγή με αυτούς και ότι είναι πολλές οι εθνικότητες και οι λόγοι που οδήγησαν στην εγκατάσταση σε μια άλλη χώρα. Κι ίσως μέσα από τα πολιτιστικά στοιχεία που θα επιλέξουν να αναδειχθεί η κοινή τους πολιτιστική κληρονομιά.

Όλοι οι συμμετέχοντες οργανισμοί στην Ελλάδα θα ωφεληθούν από τη μεταξύ τους συνεργασία και από τη συνεργασία με το Πορτογαλικό σχολείο το οποίο έχει κοινά χαρακτηριστικά στον μαθητικό πληθυσμό με τα ελληνικά σχολεία. Στόχος όλων των εταίρων είναι η συμπερίληψη των μαθητών στο σχολείο που θα βοηθήσει την συμπερίληψη τους στην κοινότητα. Η υλοποίηση του σχεδίου θα οδηγήσει σε νέες συνεργασίες, σε νέες δράσεις και σε ανάπτυξη του δικτύου συνεργατών των συμμετεχόντων. Επιπλέον, όλοι οι συμμετέχοντες θα αποκτήσουν νέες δεξιότητες όπως ψηφιακές, ξένης γλώσσας, πολιτιστικής έκφρασης, κοινωνικές, οργανωτικές κλπ.

**Impact and Follow-up**

**How will you know if the project has achieved its objectives? What tools or methods will you use? 3000**

Οι συμμετέχοντες εκπαιδευτικοί από τα σχολεία που εργάστηκαν για την παρούσα πρόταση εργάζονται χρόνια στα σχολεία και έχουν αφουγκραστεί τις ανάγκες των μαθητών τους. Η ιδέα της τέχνης και της διαπολιτισμικότητας προέκυψε μέσα από ιδέες μαθητών των σχολείων. Πολλές φορές οι μαθητές ζητάνε περισσότερες πληροφορίες για αξιοθέατα, μνημεία, έργα τέχνης που γνωρίζουν από την χώρα καταγωγής τους ή που τους τα περιγράφουν οι οικογένειες τους. Στα σχολικά βιβλία είναι ελάχιστες οι πληροφορίες για άλλους πολιτισμούς πέρα από τον ελληνικό ή τον πορτογαλικό. Η δραστηριότητα «Τέχνη και Διαπολιτισμικότητα» έρχεται να καλύψει το κενό. Το ενδιαφέρον που εξέφρασαν οι μαθητές για την πολιτιστική κληρονομιά διαφορετικών λαών αποτελεί μία καλή βάση για την επιτυχία του προγράμματος καθώς οι μαθητές θα είναι οι κύριοι δημιουργοί του υλικού.

Το πρόγραμμα θα αξιολογηθεί σε δύο άξονες με βάση τις δύο δραστηριότητες του

1. Αξιολόγηση της συνεργασίας στην Πορτογαλία από όλους τους συμμετέχοντες, εκπαιδευτικούς και αστυνομικούς με χρήση ανώνυμου ερωτηματολογίου Google forms. Θα αξιολογηθεί η συνεργασία, οι νέες γνώσεις, οι νέες πρακτικές για πολυπολιτισμικά σχολεία, η συνεργασία σχολείου, φορέων και κοινότητας για τη συμπερίληψη, οι διαφορές Ελλάδας και Πορτογαλίας στο εκπαιδευτικό σύστημα και στη διαχείριση μειονοτήτων, η δυνατότητα συνέχισης της συνεργασίας όλων των εταίρων, η επαγγελματική ανάπτυξη των συμμετεχόντων, η προετοιμασία για τη συνάντηση, το περιεχόμενο της συνάντησης, η σύνδεση με το θέμα του σχεδίου κλπ
2. Αξιολόγηση του εντύπου «Τέχνη και Διαπολιτισμικότητα». Η αξιολόγηση θα γίνει με χρήση ανώνυμου ερωτηματολογίου Google forms σε δύο ομάδες από όλα τα σχολεία α) μαθητές που είτε συμμετείχαν είτε όχι στην παραγωγή του β) εκπαιδευτικούς που είτε συμμετείχαν στην ομάδα εργασίας είτε όχι. Θα γίνει επίσης εξωτερική αξιολόγηση από την εκπαιδευτική οργάνωση που έχει προηγούμενη εμπειρία σε εκπαιδευτικές δράσεις συμπερίληψης. Οι συμμετέχοντες από την αστυνομία θα συνεισφέρουν επίσης την άποψή τους.

**How will the participation in this project contribute to the development of the involved organisations in the long-term? Do you have plans to continue using the results of the project or continue to implement some of the activities after the project's end? 3000**

Το πρόγραμμα έχει δύο δραστηριότητες που κάθε μία συμβάλει στη συμπερίληψη

1. Επίσκεψη ελληνικής ομάδας στο πορτογαλικό σχολείο για συνεργασία όλων των εταίρων στη μελέτη της διαπολιτισμικότητας και ανάδειξη των καλύτερων πρακτικών σε σχολικό, κοινωνικό και θεσμικό επίπεδο. Η συνεργασία θα υποστηρίξει νέες ιδέες για τη συμπερίληψη όλων των μαθητών χωρίς διακρίσεις. Οι νέες ιδέες θα προωθήσουν τις αξίες της κοινωνικής δικαιοσύνης και της κοινωνικής συνοχής διαμορφώνοντας ενεργούς πολίτες που θα σέβονται το διαφορετικό, αρχικά στο πλαίσιο του σχολείου και μετέπειτα στην κοινωνία. Παράλληλα η αλληλεπίδραση και η συνεργασία μεταξύ σχολείων, αστυνομίας και μη κυβερνητικής οργάνωσης προσεγγίζει πολύπλευρα τη συμπερίληψη που δεν είναι μόνο σχολικό ζήτημα.
2. Συλλογή και παρουσίαση έργων τέχνης ή/και πολιτιστικών στοιχείων από διαφορετικές εθνότητες στο έντυπο «Τέχνη και διαπολιτισμικότητα». Το τελικό προϊόν θα αναδείξει την πολιτισμική ποικιλομορφία και τη δημιουργικότητα των μαθητών. Η συνεργασία των μαθητών στο σχολείο τους εσωτερικά και με άλλα σχολεία εξωτερικά θα υποστηρίξει την ανάπτυξη διαπολιτισμικής συνείδησης και τη διαμόρφωση θετικών στάσεων και αντιλήψεων ως προς την αξία όλων των πολιτισμών. Οι μαθητές αποτελούν το μέλλον της σύγχρονης διαπολιτισμικής κοινωνίας. Αποκτώντας κατάλληλη εκπαίδευση θα μάθουν να σέβονται και να υπερασπίζονται τα δικαιώματα τα δικά τους αλλά και των άλλων ως καθημερινή στάση ζωής καταπολεμώντας τα στερεότυπα και τις προκαταλήψεις.

Τα σχολεία σχεδιάζουν να συνεχιστεί η συνεργασία μεταξύ τους, αλλά και με το πορτογαλικό σχολείο που παρουσιάζει κοινά χαρακτηριστικά. Η μελλοντική επίσης συνεργασία με την αστυνομία και την εκπαιδευτική οργάνωση είναι επιθυμητή γιατί θεωρούμε ότι τα σχολικά ζητήματα δεν μπορεί να μελετούνται ανεξάρτητα από την τοπική κοινότητα. Η συνεισφορά εξωσχολικών φορέων σίγουρα προσφέρει νέες οπτικές στα σχολικά θέματα και σίγουρα διευκολύνει την επίλυσή τους.

Τα σχολεία, η αστυνομία και η οργάνωση σχεδιάζουν να χρησιμοποιήσουν το υλικό του «Τέχνη και Διαπολιτισμικότητα» ως εξής

1. Σε μαθήματα όπως Ιστορία, Τέχνη, Κοινωνική Αγωγή και διαθεματικές δράσεις
2. Σε επανάληψη της ίδιας δραστηριότητας με διαφορετικές ομάδες μαθητών ώστε να προστεθούν νέα πολιτιστικά στοιχεία
3. Σε δράσεις ενημέρωσης και ευαισθητοποίησης από μη κερδοσκοπικές οργανώσεις και κοινωνικούς φορείς
4. Για διακόσμηση χώρων των φορέων δημιουργώντας ένα θετικό κλίμα υποδοχής ανεξάρτητα από τη χώρα καταγωγής
5. Σε εκδηλώσεις των μαθητών και των Συλλόγων Γονέων για ανάδειξη λιγότερο γνωστών πολιτιστικών στοιχείων από διαφορετικούς πολιτισμούς

Το έντυπο «Τέχνη και Διαπολιτισμικότητα» θα είναι διαθέσιμο σε ψηφιακή μορφή με ελεύθερη άδεια χρήσης Κοινό Κτήμα /Public domain.

**Please describe your plans for sharing and use of project results. 3000**

* **How will you make the results of your project known within your partnership, in your local communities and in the wider public? Who are the main target groups you would like to share your results with?**
* **Are there other groups or organisations that will benefit from your project? Please explain how.**

Στα σχολεία θα πραγματοποιηθούν συναντήσεις με τη διεύθυνση και όλους τους εκπαιδευτικούς του σχολείου για να παρουσιαστούν οι νέες ιδέες από τη συνάντηση στην Πορτογαλία και το υλικό «Τέχνη και Διαπολιτισμικότητα». Οι παρουσιάσεις θα γίνουν από τους εκπαιδευτικούς που συμμετείχαν στην ομάδα εργασίας και θα προταθούν νέες προσεγγίσεις και σχολικές πρακτικές που θα μπορούσαν να εφαρμοστούν στο κάθε σχολείο. Η ομάδα στόχος είναι περίπου 30 εκπαιδευτικοί από τα σχολεία.

Επίσης, στα σχολεία, για τη διάδοση στους εκπαιδευτικούς, θα γίνει παρουσίαση για τους τρόπους αξιοποίησης στα μαθήματα του υλικού «Τέχνη και Διαπολιτισμικότητα». Πιστεύουμε ότι οι εκπαιδευτικοί των σχολείων είναι ευαισθητοποιημένοι και θα έχουν ενδιαφέρον να αξιοποιήσουν το υλικό για προώθηση της διαπολιτισμικότητας και του σεβασμού όλων των πολιτισμών. Η ομάδα στόχος είναι περίπου 30 εκπαιδευτικοί από τα τρία σχολεία

Στα σχολεία για τους μαθητές θα γίνει εκδήλωση στην οποία θα παρουσιαστεί το έντυπο «Τέχνη και Διαπολιτισμικότητα» και οι μαθητές θα παρουσιάσουν τις εμπειρίες τους από τη συμμετοχή στο πρόγραμμα. Οι μαθητές ως συνδημιουργοί του εντύπου, θα υποδείξουν υλικό που σχετίζεται με ενότητες μαθημάτων και θα μπορούσε να εμπλουτίσει τη διδασκαλία. Η ομάδα στόχος είναι περίπου 50 μαθητές

Η Αστυνομία θα αναδείξει τη συμμετοχή στο Erasmus σε άλλα αστυνομικά τμήματα και ανώτερες αστυνομικές αρχές ως ένα καλό παράδειγμα συνεργασίας στην τοπική κοινότητα που μπορεί να εξαλείψει αρνητικές ιδέες για το ρόλο των αστυνομικών. Η ομάδα στόχος είναι 20 αστυνομικοί.

Η εκπαιδευτική οργάνωση θα παρουσιάσει τη συνεργασία ως μία καλή πρακτική συμπερίληψης που συνδυάζει σχολείο και κοινότητα, καθώς κανένα δεν είναι ανεξάρτητο από το άλλο. Θα χρησιμοποιήσει επίσης το υλικό για επιμορφωτικές και κοινωνικές δράσεις. Η ομάδα στόχος είναι 50 μέλη μη κυβερνητικών οργανώσεων και 100 πολίτες.

Για τη διάδοση του υλικού «Τέχνη και Διαπολιτισμικότητα» θα είναι διαθέσιμο σε ψηφιακή μορφή με άδεια χρήσης Κοινό Κτήμα /Public domain στις ιστοσελίδες όλων των εταίρων. Ο σύνδεσμος θα γνωστοποιηθεί

* σε δελτία τύπου σε τοπικά μέσα
* σε λίστες ηλεκτρονικής αλληλογραφίας των σχολείων, της αστυνομίας και της εκπαιδευτικής οργάνωσης
* σε ενημερωτικά δελτία άλλων συνεργαζόμενων φορέων
* στους πίνακες ανακοινώσεων των εταίρων
* σε δημοσιεύσεις σε ομάδες κοινωνικών δικτύων για εκπαιδευτικούς και εκπαιδευτές μη τυπικής εκπαίδευσης, σε ομάδες ενδιαφέροντος για μετανάστες και πρόσφυγες, σε ομάδες αλλοδαπών που ζουν στην Ελλάδα και στην Πορτογαλία
* σε σχέδια eTwinning και Erasmus των σχολείων

**Activity Details 1**

**Describe the content of the proposed activity.2000**

Επίσκεψη στο σχολείο στην Πορτογαλία. Το θέμα της επίσκεψης θα είναι η διαπολιτισμικότητα σε σχολικό, κοινωνικό και θεσμικό πλαίσιο.

Οι εκπαιδευτικοί του πορτογαλικού σχολείου θα παρουσιάσουν τον τρόπο υποδοχής και υποστήριξης μαθητών με διαφορετικό πολιτισμικό υπόβαθρο, πληροφορίες για: μαθήματα μητρικής γλώσσας και γλώσσας διδασκαλίας, εξατομικευμένη υποστήριξη προς τους μαθητές αυτούς, οικονομική υποστήριξη από την πολιτεία, παροχές του κράτους, συνεργασία του σχολείου με την αστυνομία και άλλους φορείς για την κοινωνική ένταξη των μαθητών, συνεργασία με τις οικογένειες των μαθητών, πολιτιστικές δράσεις του σχολείου κλπ.

Θα γίνει επίσκεψη στο Κέντρο Υποδοχής Προσφύγων που βρίσκεται στην περιοχή του σχολείου για να συζητηθεί ο ρόλος της πολιτείας, της αστυνομίας και άλλων φορέων στη διαχείριση του μεταναστευτικού κινήματος.

Η επίσκεψη προβλέπει συναντήσεις μεταξύ όλων των εμπλεκομένων στην εκπαίδευση και στην υποστήριξη των μαθητών μεταναστών και προσφύγων. Οι συναντήσεις θα μελετήσουν τις παιδαγωγικές προκλήσεις της διαπολιτισμικότητας και την πρόκληση της κοινωνικής ένταξης. Η ελληνική ομάδα θα παρουσιάσει τις δικές της εμπειρίες και πρακτικές και θα γίνει σύγκριση με τις πρακτικές του πορτογαλικού σχολείου.

**Describe the target group for this activity. Who is going to take part and who is going to benefit from the results? 2000**

Θα συμμετέχουν τρεις εκπαιδευτικοί από κάθε σχολείο, τρεις αστυνομικοί και τρία μέλη της εκπαιδευτικής οργάνωσης. Οι συμμετέχοντες θα πρέπει να γνωρίζουν Αγγλικά και να έχουν ψηφιακές δεξιότητες. Η συμμετοχή τους αποτελεί δέσμευση για παρακολούθηση της επίσκεψης στην Πορτογαλία, διάδοση στις ομάδες στόχους και συμμετοχή στην παραγωγή του εντύπου «Τέχνη και Διαπολιτισμικότητα»

**Explain how is this activity going to help to reach the project objectives 2000**

Στόχος του προγράμματος είναι η συμπερίληψη των μαθητών. Η επίσκεψη στην Πορτογαλία είναι εστιασμένη στο ρόλο της εκπαίδευσης και άλλων φορέων για τη συμπερίληψη στο σχολείο και στην κοινότητα.

Οι συμμετέχοντες από την Ελλάδα και την Πορτογαλία θα αποκομίσουν

* ενημέρωση για το εκπαιδευτικό σύστημα Ελλάδας και Πορτογαλίας
* ενημέρωση για πολιτικές της Ευρωπαϊκής Ένωσης για τη συμπερίληψη
* ενημέρωση για μέτρα υποστήριξης στο σχολείο μαθητών από οικογένειες μεταναστών και προσφύγων
* ενημέρωση για υποστήριξη των μαθητών και των οικογενειών τους από την πολιτεία
* νέες ιδέες για ένα διαπολιτισμικό σχολείο με ίσες ευκαιρίες για όλους
* παιδαγωγικές στρατηγικές που προάγουν την κοινωνική δικαιοσύνη και προλαμβάνουν περιστατικά ρατσισμού και στιγματισμού
* παιδαγωγικές στρατηγικές που διδάσκουν τους μαθητές να σέβονται και να υπερασπίζονται τα δικαιώματα τους
* πρακτικές που ενισχύουν τη διαπολιτισμική ευαισθησία και ενσυναίσθηση
* ενημέρωση για διαπολιτισμικά θέματα που αφορούν τη διεθνή μετανάστευση

Οι νέες γνώσεις που θα αποκομίσουν οι συμμετέχοντες θα συμβάλλουν στη βελτίωση της εκπαίδευσης για όλους τους μαθητές και ειδικά για τους μαθητές από διαφορετικά πολιτισμικά περιβάλλοντα που συνήθως μειονεκτούν σε σχέση με το γηγενή πληθυσμό.

**Describe the expected results of the activity. 2000**

Τα αναμενόμενα αποτελέσματα είναι η βελτίωση των γνώσεων όλων των συμμετεχόντων και η συμπερίληψη διαφορετικών οπτικών στη μελέτη της διαπολιτισμικότητας. Η σύνθεση των απόψεων όλων των συμμετεχόντων θα οδηγήσει σε μία καλύτερη προσέγγιση της συμπερίληψης και σε περισσότερες νέες ιδέες. Επίσης, η συνεργασία θα προσφέρει νέες γνώσεις στου συμμετέχοντες για την εκπαίδευση και την υποδοχή προσφύγων σε μία άλλη ευρωπαϊκή χώρα. Η συμμετοχή στο σχέδιο θα αναπτύξει τις δεξιότητες των συμμετεχόντων, θα βελτιωθούν στην ξένη γλώσσα, στις ψηφιακές εφαρμογές, στην οργανωτικότητα, στις παρουσιάσεις, στη υλοποίηση σχεδίων κλπ

Επιπλέον, η επίσκεψη θα προετοιμάσει το σχεδιασμό της δεύτερης δραστηριότητας του σχεδίου, της συλλογής πολιτιστικών στοιχείων για το προϊόν «Τέχνη και Διαπολιτισμικότητα»

**Please explain how did you determine the grant amount allocated to this activity? 4000**

Για κάθε συμμετέχοντα στην επίσκεψη το κόστος είναι 1.500 ευρώ οπότε κάθε εταίρος από την Ελλάδα θα έχει ισότιμη συμμετοχή και θα πάρει 4.500 ευρώ. Συμβουλευτήκαμε τους πίνακες Erasmus για τον υπολογισμό του κόστους για 7 ημέρες στην Πορτογαλία.

Το συνολικό κόστος της δραστηριότητας είναι για 12 άτομα 18.000 ευρώ

**Activity Details 2**

**Describe the content of the proposed activity.2000**

«Τέχνη και Διαπολιτισμικότητα». Το έντυπο θα εστιάσει στην πολιτιστική ταυτότητα των μαθητών. Η έννοια πολιτιστική ταυτότητα στο σχέδιο θα αναφέρεται στην εθνικότητα των μαθητών ή/ και σε χώρες που έζησαν νωρίτερα στη ζωή τους και είναι μέρος της προσωπικότητας τους.

Οι οδηγίες προς τους συμμετέχοντες μαθητές θα είναι οι εξής:

Search the internet for background information about an artwork or cultural heritage point from your home country or a country of residence. Try to find artwork/ cultural heritage that in your opinion say something about your cultural identity.

Write down at least three facts about the artwork/ cultural heritage. What does the artwork / cultural heritage say about your home country / country of residence?

Οι μαθητές θα επιλέξουν ελεύθερα ένα έργο τέχνης ή ένα άλλο στοιχείο της πολιτιστικής τους ταυτότητας. Με τη βοήθεια των εκπαιδευτικών θα αναζητήσουν φωτογραφίες στο διαδίκτυο ή στο αρχείο της οικογένειας τους και θα γράψουν τρεις προτάσεις στα Αγγλικά για την επιλογή τους. Οι εκπαιδευτικοί και τα μέλη της οργάνωσης θα βοηθήσουν τους μαθητές οι προτάσεις να αναφέρονται στη σημαντικότητα για τον πολιτισμό από όπου προέρχεται.

Στη συνέχεια οι επιλογές των μαθητών θα συγκεντρωθούν από την οργάνωση, που θα αναλάβει την επεξεργασία και τις τυπογραφικές εργασίες για την παραγωγή του εντύπου «Τέχνη και Διαπολιτισμικότητα» σε ψηφιακή και έντυπη μορφή. Θα συμμετέχουν συμβουλευτικά εκπαιδευτικοί για βελτίωση του υλικού.

**Describe the target group for this activity. Who is going to take part and who is going to benefit from the results? 2000**

Ομάδα στόχος είναι 50 μαθητές, 10 - 20 από κάθε σχολείο ανάλογα με τη δυναμικότητα του. Οι εταίροι έχουν συμφωνήσει ότι τουλάχιστον 60% των συμμετεχόντων μαθητών θα έχουν χώρα καταγωγής οι ίδιοι ή οι οικογένειες τους διαφορετική από την Ελλάδα και την Πορτογαλία ώστε να υπάρχει αντιπροσώπευση των μειονοτικών πληθυσμών της κάθε περιοχής. Οι μαθητές δεσμεύονται να ολοκληρώσουν την εργασία και να βοηθήσουν την εκπαιδευτική οργάνωση για την παραγωγή του εντύπου.

**Explain how is this activity going to help to reach the project objectives 2000**

Κύριος στόχος του σχεδίου είναι η συμπερίληψη στο σχολείο και στην κοινότητα. Η ανάδειξη των διαφορετικών πολιτισμών δείχνει την αναγνώριση της ισότιμης αξίας του κάθε πολιτισμού και της κάθε εθνότητας. Με την παρουσίαση των πολιτιστικών στοιχείων από τις χώρες καταγωγής των μαθητών, οι μαθητές των μειονοτήτων μπορούν να αισθάνονται ότι η πολιτιστική κληρονομιά τους λαμβάνεται σοβαρά υπόψη στο σχολείο και ότι η γνώση για τον πολιτισμό στη χώρα που άφησαν πίσω τους είναι σημαντική, συνδέεται με την τωρινή τους ζωή και δεν θα πρέπει να ξεχαστεί.

Είναι επίσης σημαντικό ότι η επιλογή των έργων τέχνης ή μνημείων θα γίνει από τους ίδιους τους μαθητές. Φυσικά και είναι εύκολο στις μέρες μας να αναζητήσει κανείς στο διαδίκτυο στοιχεία για πολιτιστικά μνημεία και έργα τέχνης. Η επιλογή όμως και η προσέγγιση των μαθητών θα είναι διαφορετική από την προσέγγιση ενός ενήλικα ή ενός ιστορικού. Η προσέγγιση των μαθητών που έχουν μεταναστεύσει σε μία άλλη χώρα ενδέχεται να είναι διαφορετική από την προσέγγιση ενός ατόμου που εξακολουθεί να ζει στη χώρα. Οι μαθητές θα επιλέξουν στοιχεία που έχουν σύνδεση με την πολιτιστική τους ταυτότητα και που είναι ιδιαίτερα για τη χώρα καταγωγής τους. Οι μαθητές θα επιλέξουν στοιχεία που οι ίδιοι θεωρούν σημαντικά και που οι ίδιοι ενδιαφέρονται να μελετήσουν και να αναδείξουν σε άλλους πολιτισμούς. Μπορεί να είναι παρόμοια, μπορεί να είναι διαφορετικά, γνωστά ή λιγότερο γνωστά, μπορεί να συνδέονται χρονικά, χωρικά ή αρχιτεκτονικά με πολιτιστικά στοιχεία του πολιτισμού της χώρας υποδοχής. Η ιδιαίτερη σημασία τους για την πολιτιστική ταυτότητα θα αναδειχθεί από την επιλογή και την περιγραφή των μαθητών.

Υποστηρίζοντας οι εκπαιδευτικοί και τα μέλη της οργάνωσης τους μαθητές ως δημιουργούς του υλικού

* ενθαρρύνουν τους μαθητές να χρησιμοποιήσουν πολιτιστικά στοιχεία ως αφετηρία για την πολιτιστική κατανόηση
* αναπτύσσουν την πολιτιστική ταυτότητα των μαθητών και άλλων ομάδων στόχων
* βοηθάνε τους μαθητές να γνωρίσουν ο ένας τον άλλον και το πολιτιστικό υπόβαθρο του άλλου
* αναδεικνύουν λιγότερο γνωστούς πολιτισμούς και υποστηρίζουν την πολυμορφία

**Describe the expected results of the activity. 2000**

Το αναμενόμενο αποτέλεσμα είναι η δημιουργία του εντύπου «Τέχνη και Διαπολιτισμικότητα» που θα περιέχει σύντομες παρουσιάσεις 50 έργων τέχνης ή πολιτιστικών στοιχείων από τους μαθητές και των τριών σχολείων. Θα υπάρχει κοινή φόρμα και προδιαγραφές ώστε το αποτέλεσμα να είναι ομοιόμορφο. Τα έργα που θα έχουν επιλέξει οι μαθητές, μαζί με τις σύντομες περιγραφές τους, θα αναλάβει η εκπαιδευτική οργάνωση να τα μορφοποιήσει σε ψηφιακό και έντυπο υλικό με τίτλο «Τέχνη και Διαπολιτισμικότητα».

Σε όλες τις φάσεις σχεδιασμού και παραγωγής του εντύπου τα μέλη της ομάδας θα συνεργάζονται με τους εκπαιδευτικούς και τους μαθητές των σχολείων διαδικτυακά. Σε κάθε περίπτωση το τελικό προϊόν θα έχει την έγκριση όλων των συμμετεχόντων εταίρων. Το υλικό θα είναι διαθέσιμο σε Αγγλικά, Ελληνικά και Πορτογαλικά.

Όταν θα είναι έτοιμο το τελικό έντυπο, όλοι οι εταίροι εκτός της αστυνομίας δεσμεύονται για την πραγματοποίηση εκδηλώσεων για τη διάδοσή του.

**Please explain how did you determine the grant amount allocated to this activity? 4000**

Για τον σχεδιασμό του εντύπου συντονιστής θα είναι η εκπαιδευτική οργάνωση. Οι εκπαιδευτικοί από τα σχολεία θα συμμετέχουν συμβουλευτικά. Μετά την ολοκλήρωση του εντύπου, τα σχολεία δεσμεύονται για την πραγματοποίηση εκδηλώσεων δημοσιοποίησης. Οι εργατοώρες των συμμετεχόντων για το έντυπο και τις εκδηλώσεις θα είναι 2.000 ευρώ για την εκπαιδευτική οργάνωση και 2.000 ευρώ για κάθε σχολείο.

Για την επεξεργασία, μορφοποίηση και παραγωγή του εντύπου συντονιστής θα είναι η εκπαιδευτική οργάνωση με κόστος 1.000 ευρώ που περιλαμβάνει όλες τις τυπογραφικές εργασίες.

Για την αναπαραγωγή του εντύπου το κόστος θα είναι 5.000 ευρώ που θα μοιραστούν σε όλους τους εταίρους.

Συνολικό κόστος 30.000

**Project Summary**

**Objectives: What do you want to achieve by implementing the project? 500**

Το σχέδιο είναι σύμπραξη σχολείων με μεγάλο ποσοστό μαθητών από διαφορετικό πολιτισμικό υπόβαθρο. Κύριος στόχος είναι η συμπερίληψη μέσα από την ανάδειξη έργων τέχνης διαφορετικών πολιτισμών από τις χώρες καταγωγής των μαθητών. Η ιδέα του προγράμματος είναι να αναδείξει τη σημαντικότητα όλων των λαών ως προς την πολιτιστική έκφραση και να τονίσει στα παιδιά που προέρχονται από άλλες χώρες ότι ο πολιτισμός της χώρας που άφησαν είναι εξίσου σημαντικός με τον πολιτισμό της χώρας που διαμένουν.

**Implementation: What activities are you going to implement? 500**

1. Επίσκεψη ελλήνων εκπαιδευτικών, αστυνομικών και μελών της εκπαιδευτική οργάνωσης στο σχολείο στην Πορτογαλία με θέμα τη διαπολιτισμικότητα σε σχολικό, κοινωνικό και θεσμικό πλαίσιο.
2. Έντυπο «Τέχνη και Διαπολιτισμικότητα». Κάθε μαθητής θα επιλέξει ένα έργο τέχνης ή πολιτιστικό στοιχείο που συνδέεται με τον πολιτισμό της χώρας καταγωγής ή διαμονής και θα το παρουσιάσει στους μαθητές όλων των σχολείων με μία φωτογραφία και τρεις σύντομες προτάσεις στα Αγγλικά

**Results: What results do you expect your project to have? 500**

Η διακρατική συνεργασία όλων των σχολείων σε συνδυασμό με τη συμμετοχή εξωσχολικών φορέων (εκπαιδευτική οργάνωση, Αστυνομία) θα ενισχύσει την ολιστική μελέτη της διαπολιτισμικότητας και την ανάδειξη των καλύτερων πρακτικών σε σχολικό, κοινωνικό και θεσμικό επίπεδο.

Η παρουσίαση έργων τέχνης ή/και πολιτιστικών στοιχείων από διαφορετικές εθνότητες στο έντυπο «Τέχνη και Διαπολιτισμικότητα» θα αναδείξει την πολιτισμική ποικιλομορφία και τη δημιουργικότητα των μαθητών

The project is a partnership between schools with a large percentage of pupils from different cultural backgrounds. The main objective is the inclusion of all pupils through the promotion of works of art from cultures linked to the countries of origin of pupils. The idea of the project is to highlight the importance of all ethnic groups in terms of cultural expression and to emphasise to pupils from other countries that the culture of the country they left behind is just as important as the culture of the country they live in.

1. Visit by Greek teachers, police officers and members organization to the school in Portugal on interculturalism at school, social and national level

2.”Art and Interculturalism” booklet. Each student will choose a work of art or cultural element linked to the culture his/her country of origin or residence. The pupils will present it using one photograph and three short sentences in English.

The transnational cooperation of all schools together with the participation of non school institutions (organisation, Police) will enhance the holistic study of interculturalism and the promotion of best practices at school, social and national level.

The presentation of works of art and/or cultural elements from different ethnic groups in the booklet “Art and interculturalism” will highlight the cultural diversity and creativity of students

**Cooperation arrangements**

**How was the partnership formed? What are the strengths that each partner will bring to the project?**

Η ιδέα του σχεδίου ξεκίνησε από προηγούμενη συνεργασία μεταξύ του σχολείου Α και Β σε τοπικά προγράμματα. Παρόλο που τα σχολεία ήταν διαφορετικά, υπήρχε το κοινό στοιχείο της διαπολιτισμικότητας, των μεγαλύτερων ηλικιακά μαθητών και της μη καλής γνώσης της ελληνικής γλώσσας. Οι μαθητές και των δύο σχολείων δυσκολεύονται στην έκφραση λόγω της γλώσσας. Επίσης, οι μαθητές και των δύο σχολείων είχαν κατά καιρούς εκφράσει επιθυμία να μάθουν περισσότερα για πολιτισμικά στοιχεία των χωρών καταγωγής τους. Ως αποτέλεσμα διαλέξαμε το θέμα της διαπολιτιμικότητας στην Τέχνη που ικανοποιεί τις ανάγκες των μαθητών να συνδεθούν με τον πολιτισμό της χώρας καταγωγής των ιδίων ή των γονέων τους και δεν εμποδίζεται από τη μη καλή γνώση της ελληνικής γλώσσας.

Το σχολείο Β ζήτησε τη βοήθεια του σχολείου Α που έχει εμπειρία σε σχέδια Erasmus ώστε να προχωρήσουν στην υλοποίηση της ιδέας τους μέσα από ένα σχέδιο Erasmus. Τα σχολεία για να διευρύνουν τη σύμπραξη απευθύνθηκαν στο Αστυνομικό Τμήμα που έχει καλή συνεργασία με το σχολείο σε μαθητικά θέματα και που ενδιαφέρεται να υποστηρίξει κοινωνικές δράσεις και να εξαλείψει προκαταλήψεις για τον ρόλο της αστυνομίας. Απευθύνθηκαν επίσης στην εκπαιδευτική οργάνωση που υλοποιεί δράσεις συμπερίληψης, υποστήριξης και κοινωνικής ένταξης ευάλωτων ομάδων. Και οι δύο δέχθηκαν τη συνεργασία και ξεκίνησε η προετοιμασία για την παρούσα αίτηση. Το σχολείο Α πρότεινε ως συνεργάτη από το εξωτερικό το σχολείο στην Πορτογαλία που είναι συνεργάτης του σε άλλα σχέδια και που είναι ένα πολυπολιτισμικό σχολείο με μαθητές από 27 διαφορετικές εθνικότητες. Επίσης το σχολείο έχει μεγάλη εμπειρία σε εξατομικευμένη υποστήριξη των προσφύγων και μεταναστών μαθητών.

Όλα τα σχολεία θα συνεισφέρουν την εμπειρία και τις γνώσεις των εκπαιδευτικών τους και τη δημιουργικότητα των μαθητών τους. Η εκπαιδευτική οργάνωση θα συνεισφέρει την εμπειρία της σε δράσεις συμπερίληψης και υποστήριξης κοινωνικά ευάλωτων ομάδων και θα προσεγγίσει τους μαθητές σε ατομικό επίπεδο. Η εκπαιδευτική οργάνωση θα αναλάβει τον σχεδιασμό και την παραγωγή του εντύπου «Τέχνη και Διαπολιτισμικότητα» καθώς τα σχολεία δεν έχουν παρόμοια εμπειρία σε εκδόσεις. Η αστυνομία θα συνεισφέρει την καλή διάθεση για αλληλοκατανόηση, συνεργασία και υποστήριξη της ευημερίας των πολιτών της χώρας ανεξάρτητα από τη χώρα καταγωγής τους. Το πορτογαλικό σχολείο θα συνεισφέρει την εμπειρία του από τη διαχείριση μαθητών μεταναστών και προσφύγων και από τη συνεργασία του με το Κέντρο Υποδοχής Προσφύγων της Λισαβώνας που βρίσκεται στην περιοχή. Στη διάρκεια της επίσκεψης στο πορτογαλικό σχολείο προβλέπεται η συνεργασία με το Κέντρο Υποδοχής Προσφύγων για την καλύτερη ενημέρωση των επισκεπτών για τις δράσεις συμπερίληψης σε σχολικό, κοινωνικό και θεσμικό επίπεδο.

**How will you ensure sound management of the project and good cooperation and communication between partners during project implementation?**

Για κάθε δραστηριότητα θα υπάρχει περιγραφή των εργασιών και των καθηκόντων.

Για την επίσκεψη στην Πορτογαλία τα καθήκοντα για την ελληνική αντιπροσωπεία θα είναι

1. Παρακολούθηση του εκπαιδευτικού προγράμματος
2. Παρουσίαση της κατάστασης στην Ελλάδα
3. Παρουσίαση του εκπαιδευτικού συστήματος στην Ελλάδα
4. Συνεργασία με εταίρους που εμπλέκονται στη διαχείριση της διαπολιτισμικότητας
5. Συνεργασία με όλους τους συμμετέχοντες στην επίσκεψη
6. Συμμετοχή στις ομάδες εργασίας για την ανάδειξη των καλύτερων πρακτικών
7. Διάδοση των συμπερασμάτων της επίσκεψης στις ομάδες στόχους

Για το Πορτογαλικό σχολείο τα καθήκοντα θα είναι

1. Υλοποίηση του εκπαιδευτικού προγράμματος
2. Παρουσίαση της κατάστασης στο σχολείο και στην κοινότητα
3. Παρουσίαση δράσεων και πολιτικών για τη συμπερίληψη των προσφύγων και μεταναστών
4. Παρουσίαση εμπειριών των εκπαιδευτικών του σχολείου
5. Ανάδειξη καλών πρακτικών μέσα από την εμπειρία του σχολείου

Για τη υλοποίηση της δραστηριότητας «Τέχνη και Διαπολιτισμικότητα» τα καθήκοντα για όλους θα είναι

1. Ενθάρρυνση των μαθητών για συμμετοχή
2. Βοήθεια προς τους μαθητές για την αναζήτηση υλικού στο διαδίκτυο και για την παρουσίαση του πολιτιστικού στοιχείου
3. Παροχή παραδειγμάτων
4. Βοήθεια για τη χρήση της Αγγλικής Γλώσσας
5. Εκδηλώσεις διάδοσης του εντύπου «Τέχνη και Διαπολιτισμικότητα»

Για την διαχείριση του σχεδίου τα καθήκοντα για όλους θα είναι

1. Επικοινωνία και συνεργασία από απόσταση
2. Διοίκηση, συντονισμός, διασφάλιση ποιότητας, χρηματοοικονομική και διοικητική διαχείριση, εσωτερική και εξωτερική επικοινωνία.
3. Ορισμός συντονιστή ανά εταίρο
4. Συμμετοχή σε διαδικτυακές συναντήσεις
5. Εξασφάλιση της παραγωγής υλικού από τους μαθητές
6. Αξιολόγηση

Για τη συνεργασία από απόσταση θα χρησιμοποιήσουμε εφαρμογές που ήδη γνωρίζουν οι συμμετέχοντες όπως

* Ηλεκτρονικό ταχυδρομείο
* eTwinning
* Facebook και WhatsApp
* Webex
* Google Classrooms
* Canva

**Have you used or do you plan to use Erasmus+ platforms for preparation, implementation or follow-up of your project? If yes, please describe how.**

Θα χρησιμοποιήσουμε την πλατφόρμα eTwinning για συνεργασία μαθητών από τα τρία σχολεία. Στο TwinSpace θα αναρτηθούν όλες οι παρουσιάσεις των μαθητών. Επίσης θα αποτελέσει τον χώρο συνεργασίας μαθητών και εκπαιδευτικών. Με την ολοκλήρωση του σχεδίου το έργο eTwinning θα χρησιμοποιηθεί για τη διάδοση εντός και εκτός της κοινότητας των σχολείων.

**Please describe the tasks and responsibilities of each partner organisation in the project**

Οι δραστηριότητες του σχεδίου είναι κοινές για όλους τους εταίρους ως εξής

1. Υλοποίηση του προγράμματος
2. Τήρηση αρχείου και παραστατικών
3. Παρουσίαση του προγράμματος εντός και εκτός του οργανισμού
4. Εκπαιδευτικές δραστηριότητες στα σχολεία με τη συνεργασία των οργανώσεων και της Αστυνομίας
5. Επίσκεψη στο ιταλικό σχολείο και παρακολούθηση του προγράμματος
6. Συμμετοχή στα ψηφιακά μέσα που θα χρησιμοποιηθούν
7. Ανάρτηση υλικού eTwinning και στην ιστοσελίδα του οργανισμού για διάδοση
8. Συμμετοχή στις ομάδες εργασίας
9. Συμμετοχή στις εκδηλώσεις διάδοσης
10. Αξιολόγηση

Το ως συντονιστής θα συμβουλεύει όλους τους εταίρους και θα φροντίσει για την τήρηση όλων των κανονισμών. Επίσης το θα έχει την ευθύνη της συνεργασίας με το ΙΚΥ και την προετοιμασία όλων των απαραίτητων ενεργειών για το πρόγραμμα.